Sanela Jenkins (bivša Diana Ćatić) je poznata kao velika humanitarka i filantropkinja koja je nakon rastave od bankara Rogera Jenkinsa postala multimilijunašica. No, u sjeni velikog bogatstva, koje nesebično dijeli drugima, godinama se provlače informacije o njezinoj umiješanosti u lanac prostitucije i pedofilije u Americi prenose meidiji u BiH i Srbiji..





Riječ je o informacijama koje su se s njezinim imenom počele povezivati još 2012. Oni koji podržavaju Sanelu Jenkins, rođenu Sarajku Sanelu Dianu Ćatić, tvrde kako vijesti o njoj izmišljaju mediji koji su pretplaćeni na lažne vijesti i protivnici su njezine politike s obzirom na to da je ona bila potpora Hillary Clinton.

Sanela Diana Jenkins bila je udanaza britanskog bankara Rogera Jenkinsa, a nakon sudskog razvoda pripalo joj, pisali su bh. medji 190 milijuna eura.

Kako bi priča o prosituciji pedofiliji bila jasnija, mediji je vraćaju u daleku 1998. godinu kada je novinar Independenta Jonh Lichfield objavio tekst o međunarodnom prstenu prostitucije koji je angažirao maloljetnice od 15 godina za spolni odnos s bogatom hollywoodskom elitom. Među onima koje je Lichfield spominjao bilo je i ime legendarnoga glumca Roberta De Nira.

Ovih dana u javnost su izišle optužbe na račun Oscarom nagrađenoga producenta Harveyja Weinsteina koji je također bio umiješan. Spominje se prijateljstvo De Nira i Weinsteina koji je upravo u De Nirovu restoranu na Manhattanu namamio svoje brojne žrtve.

Među svim tim imenima izišlo je i ono Sanele Jenkins kao osobe koja je sada u vrhu tog prstena prostitucije, prenose mediji. Nije joj pomoglo ni prenošenje izjave poznatog glumca Roberta Downeyja Juniora, poznatog po ulogama u “Sherlocku Holmesu”, “Iron Manu”, “Spider-Manu”, “Charlieju” i drugim hitovima.

– Nemam problem bilo s čim što ljudi dobrovoljno rade u svojim životima, sve dok je to u suglasnosti s drugima i dok ne vrijeđa druge psihički ili fizički. Bivši sam bliski prijatelj sa ženom koja se zove Diana Jenkins. Sumnjam da je znate, ali ona je “Rosetta Stone” (stup razumijevanja) svakog skandala i perverzije, od Hollywooda, preko cijeloga planeta – navodne su Downeyjeve riječi koje mediji ovih dana prenose.

Prozvao ju je da je, dok je njezin bivši muž upravljao Barclays bankom, ona bila zadužena za arapske investitore, ljude s Wall Streeta, kraljeve i hollywoodsku elitu, i to za lanac prostitucije, čak i maloljetničke. U prilog joj ne ide ni činjenica da je njezin bivši muž optužen za prijevaru i financijsku pronevjeru kada je Barclays u pitanju.

Umjesto Britanaca, njemu je ilegalno novac “upumpao” Katar kako bi banka 2008. opstala, a britanski mediji su upravo Sanelu povezali s katarskim moćnicima.

Sanela je sve to demantirala preko svog suradnika za BiH Adnana Pašića i povezala ih s političkim udarima na nju s obzirom na to da je ona poznata i kao velika prijateljica Clintonovih, bivšeg predsjednika Billa i njegove supruge Hillary koju je na izborima porazio Donald Trump.

Aludira se da je to i svojevrsna osveta pobjednika američkih izbora i njegovih suradnika.

– Nikada nisam gledala tko se kako zove, ni koje je boje kože, ni kako se Bogu moli jer sam učena poštovati tuđe i drugačije. Pomagala sam u BiH, Sudanu, Haitiju, Srbiji…, gdje sam mogla. Korisnici moje pomoći bili su stanovnici Afrike, Amerike, Balkana, ne gledajući rasnu, nacionalnu, vjersku pripadnost jer su to uvijek bili ljudi koji su patili. Pravda mi je bila imperativ i ostat će tako bez obzira na one koji bi me zaustavili. Neće moći tako lako, bez obzira na to što pisali – objavila je Jenkins.

Navela je i da je na meti određenih medija te da je svjesna pozicioniranja određenih političkih centara na Balkana te da je i ona sredstvo kako bi se oslabilo BiH i destabiliziralo granice u okruženju, zaključila je u demantiju.

Priča je uzburkala duhove, a kako će se ona rasplesti, pokazat će iduće razdoblje kada bi mogle uslijediti i dublje istrage.

U skladu s političkim, i nacionalnim, favoritima, srpski mediji u BiH je napadaju, a bošnjački brane. Ovdje ne možemo reći istina je negdje u sredini. Sanela je velika humanitarka ili velika prevarantica, tu sredine nema.

Mp/foto:Instagram